## L’Institut Valencià de Cultura presenta ‘L’adversari’ i ‘Maror’ en el Teatre Principal de Castelló

*** Pere Arquillué, protagonista de *L’adversari*, ha rebut el premi Max 2023 a la millor interpretació pel seu paper en l’obra
* *Maror*, obra escrita pel reconegut dramaturg valencià Rodolf Sirera, podrà vore’s el diumenge 8 de desembre a les 19:00 hores**

La Conselleria d’Educació, Cultura, Universitats i Ocupació, a través de l’Institut Valencià de Cultura, presenta les obres *L’adversari* i *Maror* en el Teatre Principal de Castelló. Les dos peces estaven programades amb anterioritat, però van ser suspeses en senyal de dol pels tràgics efectes de la riuada.

D’esta manera, la inquietant *L’adversari*, basada en el llibre d’Emmanuelle Carrère, podrà vore’s el divendres 6 de desembre, a les 19:00 hores. L’obra ens situa en un fet real que va sacsejar França i la resta d’Europa.

L’any 1993 Jean-Claude Romand va matar la seua dona, els seus fills, els seus pares, el seu gos i va intentar suïcidar-se, sense aconseguir-ho. Durant els dos dies següents es va saber que tota la seua vida coneguda era una farsa: no era metge, com tot el món creia, ni investigador de l’Organització Mundial de la Salut.

L’actor Pere Arquillué, premi Max 2023 pel seu paper protagonista en esta obra, acompanyat per Carles Martínez, protagonitzen esta peça que ens presenta la relació entre un escriptor i un assassí. Un escriptor fascinat per la història real d’un home que va construir la seua vida sobre la mentira.

La peça teatral, dirigida per Julio Manrique, és una adaptació del llibre d’Emmanuelle Carrère realitzada per Cristina Genebat, Marc Artigau i el mateix director.

Les entrades per a esta funció, amb preus entre els 3 i 20 euros, estan a la venda en la [web de l’IVC](https://ivc.gva.es/val/escena-val/programacio-escena/ladversari-v).

**Comèdia d’intriga *Maror* del dramaturg valencià Rodolf Sirera**

La programació continua el diumenge 8 de desembre, a les 19:00 hores, amb la representació de la comèdia d’intriga *Maror*, del dramaturg valencià Rodolf Sirera.

El vila-reialenc Sergio Caballero, al costat de Lola Moltó, Josep M. Casany, Paloma Vidal i Paula Braguinsky, interpreten i donen vida a una família aparentment feliç i acomodada.

La peça discorre en vint-i-quatre hores de la vida d’esta família en les quals una de les protagonistes proposa fer un gir professional que provocarà un terratrémol entre ells.

Les entrades per a esta funció tenen un preu d’entre 3 i 20 euros. Poden adquirir-se en taquilles i [ací](https://ivc.gva.es/val/ivc-val/maror-cs-v).

Fecha: 05/12/2024